Дагъустандиъ хьасе агъай ая муяд чIирхIар гIаттирхIа заводар. Акьасе агъай ая гебур ме иса Махачкалайиъ, Каспийскдиъ, Дербентиъ хъара Хасавюртиъ. Хуппай хъара аркьагъилди Ботлихский райондиъ, Кумторкалинский райондиъ, Тюбейиъ.
Хье райондин хIаттин кеттушу совещаниъ (хIаттин заместителди Курбанова Беневшайи э гъай уйиф совещани) пуне ге кураригI хьинра гIачархьай ая пуна. Дузди фиштти хьас ичи гис джалла ягIай адавуйи, амма пуне хье райондиасра гъарегъилди Дербентиъ ая заводиъ завал акьу чIирхIар.
Хъара пуне ги ге кардис гьер са инсандин кIилил хьибцIурна яри матна сур гIаттивай ахьасе пуна гьер вазала.
МехIелди хъара ппара суалар аме. Мусс хьас ичи? Хье машинари гIагъайчи, гебурин машинар вей ахьасичи? Нандиъ завал аркьай ичи чирхIар. ЯгIай ая кьасусттира ге кардис акьуна ая контейнерар ахьас идеф, джемеIэти гъай фадархъай ахьасе гебуриъди.
Далаяр ппара хъая ме кардихъ, пул фиштти гIативайчира. Вахттуни хьес агвар акьасе фиштти хьас ичи хIекьданди.